Priekšlikums Padomes regula ar ko pagarina galīgo antidempinga maksājumu daļējo atlikšanu, kuri ar Regulu (EK) Nr. 258/2005 noteikti dažu Horvātijas un Ukrainas izcelsmes dzelzs un neleģētā tērauda bezšuvju cauruļvadu un cauruļu importam /* COM/2005/0500 galīgā redakcija */





[pic] | EIROPAS KOPIENU KOMISIJA | Briselē, 17.10.2005 COM(2005) 500 galīgā redakcija Priekšlikums PADOMES REGULA ar ko pagarina galīgo antidempinga maksājumu daļējo atlikšanu, kuri ar Regulu (EK) Nr. 258/2005 noteikti dažu Horvātijas un Ukrainas izcelsmes dzelzs un neleģētā tērauda bezšuvju cauruļvadu un cauruļu importam (iesniegusi Komisija) PASKAIDROJUMA RAKSTS PRIEKšLIKUMA KONTEKSTS | Priekšlikuma pamatojums un mērķi Šis priekšlikums attiecas uz to, kā piemērot Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis, kurā jaunākie grozījumi attiecībā uz dažu Horvātijas un Ukrainas izcelsmes dzelzs un neleģētā tērauda bezšuvju cauruļvadu un cauruļu importa procedūru izdarīti ar Padomes 2004. gada 8. marta Regulu (EK) Nr. 461/2004 („pamatregula”). | Vispārējais konteksts Šis priekšlikums tiek izvirzīts saistībā ar pamatregulas īstenošanu un ir tapis izmeklēšanā, kas tika veikta saskaņā ar pamatregulā noteiktajām pamatprasībām un procedūras prasībām. | Spēkā esošie noteikumi priekšlikuma darbības jomā Padomes 2005. gada 17. februāra Regula (EK) Nr. 258/2005 noteica galīgos antidempinga maksājumus dažu Horvātijas un Ukrainas izcelsmes dzelzs un neleģētā tērauda bezšuvju cauruļvadu un cauruļu importam. Ar iepriekšminēto regulu tika grozīti galīgie antidempinga maksājumi, ko noteica ar 2000. gada 17. februāra Regulu (EK) Nr. 348/2000, kurā jaunākie grozījumi izdarīti ar 2002. gada 24. augusta Regulu (EK) Nr. 1515/2002. Ar 2005. gada 17. februāra Lēmumu 2005/133/EK Komisija daļēji atlika galīgos antidempinga maksājumus uz deviņiem mēnešiem no 2005. gada 18. februāra. Priekšlikums pagarināt ar Komisijas Lēmumu 2005/133/EK noteikto galīgo antidempinga maksājumu daļējo atlikšanu. | Atbilstība citām Savienības politikām un mērķiem Nav piemērojama. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | Komisija saskaņā ar pamatregulas noteikumiem informēja Kopienas ražošanas nozari par nodomu pagarināt antidempinga pasākumu daļējo atlikšanu un deva tai iespēju sniegt komentārus. Kopienas ražošanas nozarei nebija iebildumu. | Ekspertu atzinuma pieprasīšana un izmantošana | Neatkarīgu ekspertu atzinums nebija nepieciešams. | Ietekmes novērtējums Šis priekšlikums ir tapis, īstenojot pamatregulu. Pamatregulā nav paredzēts vispārējs ietekmes novērtējums, bet tajā ietverts pilnīgs novērtējamo nosacījumu saraksts. | PRIEKšLIKUMA JURIDISKIE FAKTORI | Ierosinātās rīcības kopsavilkums Pamatregulas 14. panta 4. punktā noteikts, ka Kopienas interesēs antidempinga pasākumus var atlikt tikai gadījumā, ja tirgus apstākļi uz laiku ir mainījušies tādā apmērā, ka nav domājams, ka, pasākumus atliekot, atkal radīsies zaudējumi. Antidempinga pasākumus var atlikt ar Komisijas lēmumu uz deviņiem mēnešiem. Pamatregulas 14. panta 4. punktā noteikts arī, ka atlikšanu var pagarināt uz turpmāku laikposmu, kas nepārsniedz vienu gadu, ja Padome pēc Komisijas priekšlikuma pieņem šādu lēmumu. Turklāt 14. panta 4. punktā noteikts, ka attiecīgos antidempinga pasākumus var atjaunot jebkurā laikā, ja atlikšanas iemesls vairs nepastāv. Pēc galīgo antidempinga maksājumu daļējās atlikšanas ar Lēmumu 2005/133/EK Komisija turpināja uzraudzīt situāciju dažu dzelzs un neleģētā tērauda bezšuvju cauruļvadu un cauruļu tirgū, jo īpaši attiecībā uz importa plūsmām no Horvātijas un Ukrainas. Pēdējo importa plūsmu pārbaude liecina, ka imports no Horvātijas un Ukrainas ir saglabājies ļoti mazos apjomos. Tiek uzskatīts, ka situācija tirgū ir tāda pati kā tad, kad pasākumi tika daļēji atlikti. Tādēļ izteikts priekšlikums Padomei pieņemt pievienoto priekšlikumu regulai, ar ko pagarina spēkā esošo galīgo antidempinga maksājumu daļēju apturēšanu attiecībā uz importu no Horvātijas un Ukrainas. Šī regula publicējama Oficiālajā Vēstnesī ne vēlāk kā 2005. gada 17. novembrī. | Juridiskais pamats Padomes 1995. gada 22. decembra Regula (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis, kurā jaunākie grozījumi izdarīti ar Padomes 2004. gada 8. marta Regulu (EK) Nr. 461/2004. | Subsidiaritātes princips Priekšlikums ir Kopienas ekskluzīvajā kompetencē. Tāpēc subsidiaritātes principu nepiemēro. | Proporcionalitātes princips Priekšlikums atbilst proporcionalitātes principam turpmāk minētā(-o) iemesla(-u) dēļ. | Rīcības forma ir raksturota iepriekš minētajā pamatregulā, un tajā nav paredzēts pieņemt valsts lēmumu. | Nav prasīts norādīt, kā līdz minimumam tiek samazināts un proporcionāli priekšlikuma mērķim sadalīts Kopienas, valstu valdību, reģionālo un vietējo varas iestāžu, komersantu un pilsoņu finansiālais un administratīvais slogs. | Instrumentu izvēle | Ierosinātie instrumenti: regula. | Citi līdzekļi nebūtu piemēroti šāda(-u) iemesla(-u) dēļ. Iepriekš minētā pamatregula neparedz alternatīvas iespējas. | IETEKME UZ BUDžETU | Priekšlikums neietekmē Kopienas budžetu. | PAPILDU INFORMāCIJA | Spēkā esošo tiesību aktu termiņu pagarināšana Pieņemot priekšlikumu, būs jāpagarina spēkā esošo tiesību aktu termiņš. | - Priekšlikums PADOMES REGULA ar ko pagarina galīgo antidempinga maksājumu daļējo atlikšanu, kuri ar Regulu (EK) Nr. 258/2005 noteikti dažu Horvātijas un Ukrainas izcelsmes dzelzs un neleģētā tērauda bezšuvju cauruļvadu un cauruļu importam EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis[1], („pamatregula”) un jo īpaši tās 14. panta 4. punktu, ņemot vērā Komisijas priekšlikumu, kas iesniegts pēc apspriešanās ar Padomdevēju komiteju, tā kā: A. PROCEDŪRA 2. Pēc pārskatīšanas izmeklēšanas, kas veikta saskaņā ar pamatregulas 11. panta 3. punktu („pārskata izmeklēšana”), Padome ar Regulu (EK) Nr. 258/2005[2] („galīgā regula”) noteica antidempinga maksājumu 38,8% apmērā dažu Horvātijas izcelsmes dzelzs un neleģētā tērauda bezšuvju cauruļvadu un cauruļu importam („BTC”) un antidempinga maksājumu 64,1% apmērā Ukrainas izcelsmes BTC importam, izņemot importu no Dņepropetrovskas Cauruļu ražotnes („DCR”), kam piemēro antidempinga maksājumu 51,9 % apmērā („spēkā esošie pasākumi”). Ar galīgo regulu tika grozīti galīgie antidempinga maksājumi, kas noteikti ar Regulu (EK) Nr. 348/2000[3], kurā jaunākie grozījumi izdarīti ar Regulu (EK) Nr. 1515/2002[4], un ar galīgo regulu tika atcelta iespēja atbrīvot no maksājumiem, kas paredzēti Regulas (EK) Nr. 348/2000 2. pantā („sākotnējie pasākumi”). 3. Ar Lēmumu 2005/133/EK[5] („Lēmums”) Komisija daļēji atlika galīgos antidempinga maksājumus uz deviņiem mēnešiem no 2005. gada 18. februāra. B. SPĒKĀ ESOŠIE PASĀKUMI ATTIECĪBĀ UZ BTC IMPORTU NO RUMĀNIJAS UN KRIEVIJAS 4. Ar Regulu (EK) Nr. 2320/97 antidempinga maksājumi tika noteikti, cita starpā, Rumānijas un Krievijas izcelsmes BTC importam[6]. Ar Lēmumu 97/790/EK[7] un Lēmumu 2000/70/EK[8] tika pieņemtas saistības no eksportētājiem, cita starpā, no Rumānijas un Krievijas. Ar Regulu (EK) Nr. 1322/2004[9] tika nolemts vairs nepiemērot spēkā esošos pasākumus Rumānijas un Krievijas izcelsmes BTC importam („nepiemērotie pasākumi”) piesardzības nolūkā, jo dažu Kopienas ražotāju rīcība bija vērsta pret konkurenci[10]. C. DAĻĒJĀS ATLIKŠANAS PAGARINĀJUMA IEMESLI 5. Pamatregulas 14. panta 4. punktā noteikts, ka Kopienas interesēs antidempinga pasākumus var atlikt tikai gadījumā, ja tirgus apstākļi uz laiku ir mainījušies tādā apmērā, ka nav domājams, ka, atliekot pasākumus, atkal radīsies zaudējumi. Antidempinga pasākumus var atlikt ar Komisijas lēmumu uz deviņiem mēnešiem. Pamatregulas 14. panta 4. punktā noteikts arī, ka atlikšanu var pagarināt uz turpmāku laikposmu, kas nepārsniedz vienu gadu, ja Padome pēc Komisijas priekšlikuma pieņem šādu lēmumu. Turklāt 14. panta 4. punktā noteikts, ka attiecīgos antidempinga pasākumus var atjaunot jebkurā laikā, ja atlikšanas iemesls vairs nepastāv. 6. Pēc galīgo antidempinga maksājumu daļējās atlikšanas ar Lēmumu Komisija turpināja uzraudzīt situāciju BTC tirgū, jo īpaši attiecībā uz importa plūsmām no Horvātijas un Ukrainas. 7. Pēdējo importa plūsmu pārbaude liecina, ka imports no Horvātijas un Ukrainas ir saglabājies ļoti mazos apjomos. 8. Tiek uzskatīts, ka situācija tirgū ir tāda pati kā tad, kad pasākumi tika daļēji atlikti. Ņemot vērā ļoti mazos importa apjomus no Horvātijas un Ukrainas, tiek uzskatīts, ka šajā konkrētajā situācijā diezin vai atkal radīsies zaudējumi Kopienas ražošanas nozarei, ja pasākumu daļējā atlikšana tiks pagarināta. Patiešām, kamēr dominē pašreizējie tirgus apstākļi, kad imports no Krievijas un Rumānijas, iespējams, joprojām notiek lielos apjomos, nav domājams, ka imports no Ukrainas un/vai Horvātijas būtiski palielināsies. Tādēļ nav domājams, ka, atliekot pagarināšanu, atkal radīsies zaudējumi. Patiešām, ņemot vērā īpašos apstākļus, cita starpā, attiecībā uz pasākumu nepiemērošanu importam no Krievijas un Rumānijas, tiek uzskatīts, ka maksājumi 23% un 38,5% apmērā, kas noteikti sākotnējā izmeklēšanā attiecīgi Horvātijai un Ukrainai, būtu pietiekami, lai novērstu kaitējumu radošu dempingu. 9. Iepriekšminēto iemeslu dēļ saskaņā ar pamatregulas 14. panta 4. punktu tiek izvirzīts priekšlikums pagarināt antidempinga pasākumu daļējo atlikšanu attiecībā uz BTC importu uz turpmāku viena gada laikposmu. 10. Ja atlikšanas iemesli vairs nepastāv, antidempinga pasākumus var atjaunot un nekavējoties atcelt daļējo atlikšanu. D. APSPRIEŠANĀS AR KOPIENAS RAŽOŠANAS NOZARI 11. Saskaņā ar pamatregulas 14. panta 4. punkta noteikumiem Komisija informēja Kopienas ražošanas nozari par nodomu pagarināt antidempinga pasākumu daļējo atlikšanu un deva tai iespēju sniegt komentārus. Kopienas ražošanas nozarei nebija iebildumu, IR PIEŅĒMUSI ŠO REGULU. 1. pants Ar šo līdz 2006. gada 18. novembrim pagarina galīgo antidempinga maksājumu daļējo atlikšanu, kas noteikti ar Komisijas Lēmumu 2005/133/EK. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, […] Padomes vārdā – priekšsēdētājs [1] OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 461/2004 (OV L 77, 13.3.2004., 12. lpp.). [2] OV L 46, 17.2.2005., 7. lpp. [3] OV L 45, 17.2.2000., 1. lpp. [4] OV L 228, 24.8.2002., 8. lpp. [5] OV L 46, 17.2.2005., 46. lpp. [6] OV L 322, 25.11.1997., 1. lpp. Regulā jaunākie grozījumi izdarīti ar Regulu (EK) Nr. 235/2004 (OV L 40, 12.2.2004., 11. lpp.). [7] OV L 322, 25.11.1997., 63. lpp. [8] OV L 23, 28.1.2000., 78. lpp. [9] OV L 246, 20.7.2004., 10. lpp. [10] Sk. Regulas (EK) Nr. 1322/2004 9. un turpmākos apsvērumus.